Ma’lumotlarga ko‘ra, bemorlarning aksariyati (35 kishi) Xeyxe shahrida aniqlangan. Hozirda Xeyxeda savdo markazlari yopib qo‘yilgan. Foto: AFP Xitoyda oxirgi sutkada 109 kishida koronavirus aniqlandi, bulardan 93tasi mamlakat ichkarisida, 16tasi xorijdan kelganlarda qayd etilgan. Bu haqda Xitoy sog‘liqni saqlash milliy komissiyasi ma’lum qildi. South China Morning Post (SCMP) gazetasining yozishicha, bu oxirgi vaqtdagi rekord raqam hisoblanadi. Mamlakatda oxirgi marta 13 avgustda 110ta holat qayd etilgandi. Ma’lumotlarga ko‘ra, bemorlarning aksariyati (35 kishi) Xeyxe shahrida aniqlangan. Hozirda Xeyxeda savdo markazlari yopib qo‘yilgan. Xitoyda koronavirus yuqtirganlar soni 97,4 mingdan ortiq bo‘lib, 4636 bemor vafot etgan.